Mi tɛedda tmeɣra, taddart s lekmal tuɣal-d ɣer leqṣer n ugellid anda ara xedmen imensi i tewkilin, kul yiwet sarsen-as zdat-s leḥwal n lmakla akked tsenduqt n ddheb daxel-is taɣenǧayt, taferciṭ akked tjenwit n ddheb, reqment s twiztin akked ttyuqtin. Qqiment ɣer ṭṭabla, yal yiwet teṭṭef amkan-is, ciṭ kan walant yiwet n tewkilt d tamɣart tekcem-d, ulac win itt-id-iɛarḍen, acku lewhi n xemsin n iseggasen ur d-teffiɣ si lɣar, jaɛlen temmut. Agellid yefka-as leḥwal n lmakla, maca ur as-yefki ara tasenduqt n ddheb am tiyaḍ, acku ixdem-d siwa sebɛa. Tamɣart-nni tenwa d aḥeqqer itt-ḥeqren, testewtiw kan weḥd-s. Yiwet n tewkilt tilemẓit si tewkilin-nni teqqim tama-is, tesla-as acu ara tehder, tfaq-as d acu n texnanasin ara d-theggi i tgeldunt, truḥ, akken tekker si ṭṭabla, teḍfer-itt tewkilt-nni tilemẓit teffer-as deffir n tẓerbit ad d-teɛawad deffir-is, ad texdem ayen i wumi tezmer amer ad d-reqqeɛ ciṭaḥ seg wayen i tsexṣer temɣart-nni.